ગામના ચોકમાં એક ટ્રક આવીને ઊભો છે ને બધા ધીરે ધીરે એકત્ર થતા જાય છે. ગામ લોકો નાનજીભાઈના ઘરનો સમાન ચડાવે છે. યાદ કરી કરી ને એકેક ચીજ લેવાતી જાય છે. દલો, અશોક, તનુ વિગેરે જમા થઇ ગયા છે. આજ પોતાનો યાર જવાનો છે – દરેક ના ચેહરા દયામણા થઇ ગયા છે. લાચાર નજરે ટ્રકમાં ભરાતો સમાન જોઈ રહ્યા છે. તેમની નજર મનાને ખોળી રહી રહી છે પણ તે દેખાતો નથી. ક્યાંથી દેખાય? સવાર પડે કે રઘો એને ઘરે આવી જાય તેને બદલે આજતો હજી ન દેખાયો એટલે મનો એના ઘરે ગયો તો રઘો ઘરમાં ઓશિયાળો થઇ ને બેઠો હતો.